Na podlagi tretjega odstavka 24. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12 in 47/13 – ZDU-1G) in 17. člena Statuta Občine Kidričevo (Uradni list RS, št. 10/04, 58/05 in Uradno glasilo slovenskih občin, št. 20/11) je Občinski svet Občine Kidričevo, na svoji … redni seji, dne …, na predlog župana sprejel naslednji

**S K L E P**

I.

Občina Kidričevo opredeljuje javni interes za nepremičnine:

* del parc. št. 648/7 k. o. 429-Dragonja vas, zemljišče v izmeri 5353 m2;

II.

Javni interes je izkazan z vzpostavitvijo javnih športnih objektov in objektov za spremljajoče dejavnosti za razvoj športa v občini na nepremičnini navedeni v točki I. tega sklepa.

III.

Ta sklep začne veljati naslednji dan po objavi v Uradnem glasilu slovenskih občin.

Številka: 648-1/2021

Datum:

­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZLOŽITEV**

Zakon o Skladu kmetijskih zemljišč in gozdov Republike Slovenije (Uradni list RS, št. 19/10-uradno prečiščeno besedilo, 56/10, 14/15 – ZUUJFO in 9/16 – ZGGLRS) v 16b. členu določa: »Na kmetijskih zemljiščih in gozdovih, s katerimi gospodari sklad, razen na območjih naravnih vrednost in zavarovanih območjih, ki jih je ustanovila država, in zaradi spremembe namenske rabe izgubijo status kmetijskega zemljišča ali gozda, se lahko neodplačno prenese lastninsko pravico na občino, na območju katere nepremičnina leži, pod pogojem, da je izkazan javni interes, in sicer izključno za potrebe gradnje javnih objektov športa, zdravstva, šolstva, socialnega varstva, znanosti, kulture, javne uprave, prometne, energetske, komunalne in vodne infrastrukture ter objektov, ki služijo varstvu pred naravnimi in drugimi nesrečami in je takšen namen nedvoumno določen z občinskim podrobnim prostorskim načrtom ali občinskim prostorskim načrtom.«

Na nepremičninah navedenih v točki I. sklepa so vzpostavljeni javni športni objekti in objekti za spremljajoče dejavnosti, s čimer je izkazan javni interes. Takšen namen pa izhaja tudi iz Odloka o občinskem prostorskem načrtu Občine Kidričevo (Uradno glasilo slovenskih občin, št. 38/13 in 53/13) – območje nepremičnine, navedene v I. točki izreka tega sklepa, se nahaja v območju enote urejanja prostora CI34.

Na podlagi navedenega predlagam Občinskemu svetu Občine Kidričevo, da predlog sklepa obravnava in sprejme.

Anton LESKOVAR,

 župan Občine Kidričevo